Infoboks

Ifølge TV3 Sport henter Hobro forsvarsspilleren Rasmus Minor til klubben fra FC Helsingør.

Hobro meddelte tidligere mandag, at klubben har sikret sig Vito Hammershøy-Mistrati, som kommer til klubben fra FC Helsingør.

Nu tyder det på, at Hobro igen er på rov hos medoprykkerne, da klubben, ifølge TV3 Sport, også henter forsvarsprofilen Rasmus Minor til klubben fra Helsingør.

Ifølge TV3 Sport er Hobro og Minor i tætte forhandlinger om en kontrakt, som ifølge mediet meget vel kan blive forhandlet færdigt i løbet af få dage.

Ligesom Mistrati har også 29-årige Minor udløb med Helsingør denne sommer og kan dermed forlade klubben gratis.